Den er håret og blir 30–60 cm høy. Stengelen har ikke kjertler. Bladene er avlange, butttannete, 4–8 cm lange og har hjerteformet grunn. Oversiden av bladet er rynkete og undersiden grå. De nedre bladene har stilk, og de øvre er sittende. Bladrosetten er vissen ved blomstring. Blomstene er blåfiolette, mer sjeldent rosa eller hvite, 8–12 mm lange og sitter i åpne kranser med 2–6 blomster. Støttebladene er fiolette og minst like lange som begeret. Blomstringstida er juni–september.